Jakovlev Jak-11

**Jakovlev Jak-11** () – tarybinis mokomasis treniruočių naikintuvas. Socialistinio lagerio šalių naudotas 1947-1962 m. Juo buvo pasiekti 5 greičio rekordai tokių lėktuvų klasėje.  

## Istorija
Dviviečio patobulinto mokomojo treniruočių lėktuvo Jak-11 prototipas (su žvaigždišku varikliu AŠ-82) pirmą kartą pakilo 1945 m. lapkričio 10 d., tada jis buvo žinomas kaip Jak-3UTI (). Šis lėktuvas imtas kurti 1944 m. viduryje perdirbant Jakovlev Jak-3 naikintuvą, nors karo metu mokomųjų lėktuvų kūrimo prioritetas buvo žemas. 

Lėktuvas buvo ginkluotas sinchronizuotu 12,7 mm kulkosvaidžiu UB, po sparnais buvo pakabos dviem 100 kg aviabomboms.

Po to buvo atlikti bandymai su žvaigždišku varikliu AŠ-21 (*АШ-21*), ir 1946 m. spalį pasirodė antras prototipas, jau pavadintas Jak-11. Šis prototipas turėjo patobulintas kabinas, variklis buvo įrengtas ant amortizuojančių laikiklių. Šio varianto bandymai buvo sėkmingai atlikti 1946 m. spalį, 1947 m. jį ėmė gaminti gamyklos Saratove ir Leningrade. 

TSRS 1947-1955 m. pagamino 3859 Jak-11, o vėliau juos pagal licenciją gamino (707 vnt., vadinti C-11) Čekoslovakijos kompanija „Let Kunovice“.

### Naudojimo istorija
Jak-11 imtas naudoti 1947 m. TSRS KOP ir DOSAAF kaip standartinis pažengusiųjų mokomasis lėktuvas. Tiek Jak-11, tiek C-11 buvo naudojami visose Varšuvos sutarties valstybėse, eksportuojami į 18 šalių (pvz., į Afriką, Vidurinius Rytus, Aziją).

Šiaurės Korėjos Jak-11 kovėsi ir Korėjos karo oro mūšiuose. Jak-11 buvo pirmasis Š.Korėjos lėktuvas, kurį numušė JAV aviacija (*[[North American F-82 Twin Mustang]]* virš Kimpo aerodromo, 1950 m. birželio 27 d.).  VDR aviacija naikintuvais Jak-11 naikino JAV žvalgybinius oro balionus.

## Konstrukcija

Lėktuvo sparnai metaliniai, fiuzeliažas mišrios konstrukcijos. Važiuoklė visiškai įtraukiama, su uodegos ratu. Instruktoriaus ir kursanto vietos buvo bendroje kabinoje, bet kiekviena jų turėjo savo slankiojamą gaubtą.  

Variklis — AŠ-21 (570 AG), 7 cilindrų, žvaigždinis, aušinamas oru. Propeleris — VIŠ 111-D-15 (*ВИШ 111-Д-15*), dviejų menčių, metalinis. 

Variklio valdymo, darbo stebėjimo ir aeronavigacijos įtaisai įrengti priekinės kabinos (kursanto vieta) priekinėse ir šoninėse prietaisų skydeliuose. Užpakalinėje (instruktoriaus) kabinoje dubliuoti lėktuvo ir variklio valdymo prietaisai. Ryšiui su žeme ir kitais lėktuvais palaikyti naudojamas ultratrumpųjų bangų radijo stotis RSIU-3M (*РСИУ-ЗМ*), kuria galima naudotis iš abiejų kabinų. 

Serijinės gamybos Jak-11 buvo sunkesni nei prototipai. Vėlesnių serijų Jak-11 turėjo neįtraukiamus uodegos ratus, pakeistus propelerius. Kartais vietoje UBS kulkosvaidžio buvo įmontuojamas 7,62 mm ŠKAS. Kai kuriuose lėktuvuose virš priekinio stiklo buvo įmontuoti galinio vaizdo periskopai. 

## Jak-11U
1951 m. lėktuvo Jak-11 konstrukcija buvo modifikuota, imta naudoti 3 ratų įtraukiama važiuoklė. Imti gaminti du lėktuvo variantai:
* Jak-11U – bazinio mokymo lėktuvas,
* Jak-11T - treniruočių lėktuvas, kurio įranga buvo panaši  į to meto reaktyvinių naikintuvų įrangą.
Naujasis lėktuvas turėjo mažesnius degalų bakus, negalėjo naudotis gruntiniais ir sniegu nuklotais kilimo ir tūpimo takais, todėl TSRS jo ginkluotėn nepriėmė. Keli vienetai buvo pagaminti Čekoslovakijoje kaip C-11U.

## Naudotojai

*  - Karališkosios Afganistano oro pajėgos nuo 1958 m. gavo 14 Jak-11. Naudoti iki 1999 m.
*  – KOP gavo 4 vnt.
* 
* 
* 
* 
* 
* 
* 
* 
* 
* 
* 
* 
*  – Lenkijos KOP naudojo 101 Jak-11 ir 37 C-11
*  – 90 vnt.
* 
*  – Jak-11 naudojo KOP ir DOSAAF
* 
* 
* 

## Pagrindinės charakteristikos
Pagrindinės versijos Jak-11 charakteristikos:
* Ekipažas: du pilotai (kursantas ir instruktorius)
* Ilgis: 8,20 m 
* Sparnų mojis: 9,40 m
* Aukštis: 3,28 m
* Sparnų plotas: 15,4 m²
* Tuščio svoris: 1900 kg
* Pakrauto svoris: ? kg 
* Didžiausias pakilimo svoris: 2440 kg
* Variklis: 1 × AŠ-22 radialinis, 521 kW (700 A.G.)
* Greitis:
** maksimalus: 460 km/h 
** kreiserinis: 370 km/h
* Veikimo nuotolis: 1250 km 
* Skrydžio lubos: 7100 m 
* Kilimo greitis: 8,1 m/s
* Sparnų apkrova: 161 kg/m² 
* Jėga/masė: 0,17 kW/kg 

Ginkluotė
* 1 per sraigto ašį šaudantis kulkosvaidis – 12,7 mm kalibro UBS ar 7,62 mm ŠKAS
* iki 200 kg bombų po sparnais
* fotokulkosvaidis PAU-22 (*ПАУ-22*)

## Nuorodos

## Literatūra
* Gordon, Yefim, Dmitry Komissarov and Sergey Komissarov. *OKB Yakovlev: A History of the Design Bureau and its Aircraft*. Hinkley, UK: Midland Publishing, 2005. ISBN 1-85780-203-9.
* Gunston, Bill.  *The Osprey Encyclopedia of Russian Aircraft 1975–1995*. London, UK: Osprey, 1995. ISBN 1-85532-405-9.
* Gunston, Bill and Yefim Gordon. *Yakovlev Aircraft since 1924*. London, UK: Putnam Aeronautical Books, 1997. ISBN 1-55750-978-6.
* Thompson, Warren. "Twin Mustang in Korea". *International Air Power Review*. Volume 3, Winter 2001/2002. Norwalk, Connecticut, USA:AIRtime Publishing. ISBN 1-880588-36-6. ISSN 1473-9917. pp.&nbsp;156–167.